ທ່ານ Gates ເສັດສິ້ນ ການຢ້ຽມຢາມຈີນ
ລັດຖະມຸນຕີປ້ອງກັນປະເທດສະຫະລັດເສັດສິ້ນ ການຢ້ຽມຢາມປະເທດຈີນ ເພື່ອປັບປຸງສາຍພົວພັນ ທາງທະຫານ ເປັນເວລາ 4 ມື້.
ທ່ານ Robert Gates ລັດຖະມຸນຕີປ້ອງກັນປະເທດສະຫະລັດໄດ້ເສັດສິ້ນການຢ້ຽມຢາມຈີນເປັນເວລາ 4 ມື້ຂອງທ່ານ ໂດຍກ່າວວ່າ ທ່ານພົບເຫັນວ່າ ທັງບັນດາຜູ້ນໍາພົນລະເຮືອນແລະທະຫານຕຽມພ້ອມທີ່ຈະເຮັດໃຫ້ສາຍພົວ ພັນລະຫວ່າງສະຫະລັດແລະຈີນກ້າວຂຶ້ນສູ່ລະດັບໃໝ່ ທ່ານ Gates ໃຊ້ເວລາວັນພຸດມື້ນີ້ທ່ຽວຢ້ຽມຢາມສູນບັນຊາ ການນີວເຄລຍຂອງຈີນ ແລະທ່ຽວຊົມກໍາແພງເມືອງຈີນໃນ ພາກເໜືອຂອງກຸງປັກກິງ ກ່ອນບິນອອກຈາກຈີນໄປຍັງຍີ່ ປຸ່ນ ແລະທ່ານຈະໄປແວ່ຢ້ຽມຢາມເກົາຫລີໃຕ້ໃນວັນສຸກມື້ ຮືນີ້ ທ່ານ Gates ກ່າວວ່າ ທ່ານມີຄວາມດີອົກດີໃຈນໍາການໂອ້ລົມສົນທະນາກັນຢ່າງກົງໄປ ກົງມາກັບພວກຜູ້ບັນຊາການກອງບັນຊາການໃຫຍ່ສົງຄາມນິວເຄລຍ ຮວມທັງການໂອ້ລົມສົນທະນາກັນໃນເລື້ອງຍຸດທະສາດນິວເຄລຍຂອງຈີນນັ້ນ ທ່ານ Gates ກ່າວຕື່ມວ່າ ຜູ້ບັນຊາການສໍານັກງານໃຫຍ່ທີ່ເມືອງ Qingheຢູ່ນອກກຸງປັກ ກິງ ໄດ້ຮັບການເຊື້ອເຊີນໃຫ້ໄປຢ້ຽມຢາມເພື່ອເປັນການຕອບສະໜອງທີ່ສໍານັກງານໃຫຍ່ ຂອງກອງບັນຊາການຍຸດທະສາດຂອງສະຫະລັດໃນລັດ Nebraska ຂອງສະຫະລັດ ທ່ານ Gates ກ່າວວ່າ ທ່ານມີຄວາມດີອົກດີໃຈນໍາຜົນຂອງການຢ້ຽມຢາມຂອງທ່ານໃນຄັ້ງນີ້ ຊຶ່ງໄດ້ຕັ້ງໃຈໄວ້ວ່າ ຈະສ້າງຕັ້ງການຕິດຕໍ່ພົວພັນກັນໂດຍກົງລະຫວ່າງສອງກອງທັບດ້ວຍເປົ້າໝາຍເພື່ອຫາທາງຫລີກລ້ຽງຄວາມເຂົ້າໃຈຜິດກັກນແລະການຄາດຄະເນຜິດ ທ່ານກ່າວຕື່ມວ່າ ທ່ານເຊື່ອວ່າ ການພົບປະຂອງທ່ານໄດ້ຈັດຕັ້ງຖານສໍາລັບເພື່ອເຮັດໃຫ້ສາຍພົວພັນທາງທະຫານໃຫ້ຂຶ້ນສູ່ລະດັບໃໝ່